《狼岭樵歌》
明代·侯应遴

幽径烟深木叶斑，采樵人唱几重山。松梢倚日悬柯影，石乳临风湿汗颜。

豺道共噫任去住，蝇头一咏自馀闲。归声忽送桃源口，犹有渔郎相和还。

作者简介：侯应遴，字佐熙。开建县（今广东封开县）人。明神宗万历二十七年（一五九九）贡生。官广西容县知县。清廉恤下，赈济饥民，存活数万人。会邻邑藤县、北流二邑缺官，父老赴当道陈乞兼摄，皆许可，所至有惠政。清康熙《开建县志》卷八有传。